Black and Blue

Το Black and Blue είναι το 13ο βρετανικό και 15ο αμερικάνικο άλμπουμ του βρετανικού ροκ συγκροτήματος The Rolling Stones, το οποίο κυκλοφόρησε στις 23 Απριλίου του 1976 μέσω της δισκογραφικής εταιρείας "Rolling Stones Records".

Αυτός ήταν ο πρώτος δίσκος του συγκροτήματος στον οποίο ο Ρον Γουντ συμμετείχε ως κανονικό μέλος των Rolling Stones, αντικαθιστώντας τον Μικ Τέιλορ. Ο Γουντ έπαιξε κιθάρα στα μισά κομμάτια του άλμπουμ, με τους Γουέιν Πέρκινς και Χάρβεϊ Μάντελ να παίζουν στα υπόλοιπα.

Στον συγκεκριμένο δίσκο, το συγκρότημα ανέμειξε το κλασικό blues rock ύφος του με άλλα είδη μουσικής όπως η reggae και η funk. Οι ηχογραφήσεις πραγματοποιήθηκαν τον Δεκέμβριο του 1974 στο Μόναχο και τους πρώτους τέσσερις μήνες του 1975 στο Ρότερνταμ, ενώ τα overdub ολοκληρώθηκαν στη Νέα Υόρκη τον Φεβρουάριο του 1976. Στο ενδιάμεσο των ηχογραφήσεων, το καλοκαίρι του 1975, το συγκρότημα πραγματοποίησε την περιοδεία "Tour of the Americas '75" στην Βόρεια Αμερική.

Οι κριτικές για τον δίσκο υπήρξαν μέτριες προς θετικές, με το "AllMusic" να το βαθμολογεί  με τρία αστέρια με άριστα τα πέντε, ο Robert Christgau με A-, το "ΝΜΕ" με 7 / 10, το "Sputnik Music" με μέσο όρο βαθμολογιών 3,3 / 5 και το "The Rolling Stone Album Guide" με 3 / 5.

Ο δίσκος σκαρφάλωσε στην κορυφή των αμερικάνικου Billboard, αλλά έφθασε ως την δεύτερη θέση του βρετανικού καταλόγου επιτυχιών, ενώ επιτυχία γνώρισε και το σινγκλ "Fool to Cry", το οποίο μπήκε στο Top-10 και στις δύο πλευρές του Ατλαντικού.

Λίστα Τραγουδιών
 Όλα τα κομμάτια είναι συνθέσεις των Μικ Τζάγκερ και Κιθ Ρίτσαρντς, εκτός αν σημειώνεται διαφορετικά.

Θέσεις τσαρτ

Βραβεία
Black and Blue (άλμπουμ)
 Ηνωμένες Πολιτείες (RIAA Certification): Πλατινένιος 
 Ηνωμένο Βασίλειο (BPI Certification): Χρυσός 
 Γαλλία (SNEP Certification): Χρυσός

Μέλη των Rolling Stones
Οι μουσικοί οι οποίοι ηχογράφησαν τα κομμάτια του "Black and Blue" ήταν οι εξής:
 Μικ Τζάγκερ - φωνητικά, κιθάρα, κρουστά, πιάνο
 Κιθ Ρίτσαρντς - κιθάρα, φωνητικά, μπάσο, πιάνο
 Ρον Γουντ - κιθάρα, φωνητικά
 Μπιλ Γουάιμαν - μπάσο, κρουστά
 Τσάρλι Γουάτς - τύμπανα, κρουστά

Γκεστ συμμετοχές
 Μπίλι Πρέστον - πιάνο, συνθεσάιζερ, φωνητικά, κρουστά
 Νίκι Χόπκινς - πιάνο, πλήκτρα
 Χάρβεϊ Μάντελ - κιθάρα
 Γουέιν Πέρκινς - κιθάρα
 Όλι Μπράουν - κρουστά
 Ίαν Στιούαρτ - κρουστά
 Αρίφ Μάρντιν - ενορχήστρωση πνευστών

Παραπομπές

Πηγές
 Black and Blue - The Rolling Stones | Songs, Reviews, Credits | AllMusic
 The Rolling Stones - Black and Blue | Sputnikmusic
 Black and Blue | The Rolling Stones

Δισκογραφία των Rolling Stones
Άλμπουμ του 1976